
	1.
	Rīkojuma projekts
1. Saskaņā ar Publiskas personas mantas atsavināšanas likuma 43.1 panta pirmo daļu atļaut Iekšlietu ministrijai (Valsts robežsardzei) nodot bez atlīdzības Ukrainas Valsts robežsardzes dienestam valsts kustamo mantu (kopējā bilances vērtība 8447,99 euro).
	Iebildums
Lūdzam precizēt Ministru kabineta rīkojuma projekta 1.punktu, norādot kustamo mantu, kas tiek nodota bez atlīdzības Ukrainai (līdzīgi kā Ministru kabineta 2023.gada 23.maijā rīkojumā Nr.306 vai Ministru kabineta 2023.gada 25.aprīlī rīkojumā Nr.229), vai to iekļaut kā Ministru kabineta rīkojuma projekta pielikumu (līdzīgi kā Ministru kabineta 2023.gada 6.jūlijā rīkojumā Nr.415).
Vienlaikus lūdzam arī norādīt, ka kustamā manta tiek nodota Ukrainai (iekavās norādot attiecīgo iestādi).
 
Piedāvātā redakcija
-
	Inga Bērziņa (FM)

	2.
	Rīkojuma projekts
2. Valsts robežsardzei organizēt valsts kustamās mantas sagatavošanu nosūtīšanai un nodošanu Ukrainas Valsts robežsardzes dienestam.
	Priekšlikums
Aicinām papildināt Ministru kabineta rīkojuma projekta 2. punktu atbilstoši anotācijas 3. sadaļā iekļautajai informācijai norādot, ka rīkojuma 1. punktā minētās kustamās mantas transportēšanu uz Ukrainu un nodošanu Ukrainas Valsts robežsardzes dienestam veiks Fonds Entrepreneurs for Peace atbilstoši noslēgtajam sadarbības līgumam, kā arī segs visus ar transportēšanu saistītos izdevumus.

